ปัญหา: บริเวณตลาดอินดี้ โชคชัย 4 พบร้านเหล้ากึ่งผับ (ลักษณะเปิดโล่ง) จำนวน 3-4 ร้าน เปิดเพลงผ่านเครื่องขยายเสียง ส่งเสียงดังรบกวน ตั้งแต่เวลา 17.00-01.00 น.เป็นประจำทุกวัน พบเห็นเกือบ 1 ปีแล้ว ซึ่งบริเวณดังกล่าวอยู่ใกล้แหล่งชุมชนที่พักอาศัย จึงต้องการให้ตรวจสอบใบอนุญาต ทางเขตอนุญาตให้เปิดหรือมีการใช้เสียงได้อย่างไร อ้างอิงเลขที่รับแจ้ง Z8HJ8B เจ้าหน้าที่ตอบกลับมาเมื่อวันที่ 22 ธ.ค. 66 แจ้งว่า ได้ตรวจสอบแล้ว พบว่า มีร้านประกอบกิจการจำหน่ายอาหาร จำนวน 2 ร้าน ซึ่งได้รับหนังสือรับรองการแจ้งแล้ว จำนวน 1 ร้าน และอยู่ระหว่างการพิจารณา จำนวน 1 ร้าน ส่วนกรณี การเปิดเพลงผ่านเครื่องขยายเสียง ไม่เข้าข่ายที่จะต้องยื่นขออนุญาตการประกอบกิจการที่เป็นอันตรายต่อสุขภาพ ประเภท 9 (7) ทั้งนี้ ได้มีหนังสือแนะนำให้ร้านควบคุมการใช้เสียงผ่านเครื่องขยายเสียง และหากท่านยังได้รับความเดือนร้อนอยู่ ฝ่ายสิ่งแวดล้อมฯ จะดำเนินการตรวจวัดเสียงด้วยเครื่องมือวิทยาศาสตร์ โดยขอให้ท่านแจ้งรายละเอียดได้ที่ หมายเลขโทรศัพท์ 0 2514 0512

ผู้ร้องแจ้งว่า หลังจากแจ้งเรื่องเข้ามา มีเจ้าหน้าที่เข้าตรวจสอบในช่วงกลางวัน และเตือนให้ควบคุมใช้เสียง แต่ปัจจุบันยังพบว่าเปิดเพลงส่งเสียงดังรบกวนยามวิกาลอยู่เช่นเดิม จึงต้องการให้สั่งการให้ร้านเหล้างดเปิดเครื่องขยายเสียงในยามวิกาล ขอให้เจ้าหน้าที่ที่เกี่ยวข้องดำเนินการตรวจสอบและแก้ไขอีกครั้ง
ซอย: โชคชัย 4 ที่ 2
ถนน: โชคชัย 4 
จุดสังเกต: ภายในซอยดังกล่าว 
เขต: วังทองหลาง
#1555